ตลาดหุ้นเอเชียปรับตัวลงบ่ายนี้ เหตุวิตกแนวโน้มเศรษฐกิจสหรัฐ
ตลาดหุ้นเอเชียปรับตัวลงบ่ายนี้ เหตุวิตกแนวโน้มเศรษฐกิจสหรัฐ
14 พ.ค. 2558

สำนักข่าวอินโฟเควสท์ รายงานตลาดหุ้นเอเชียส่วนใหญ่ปรับตัวลงในการซื้อขายช่วงบ่ายวันนี้ ภายหลังจากที่สหรัฐได้เปิดเผยข้อมูลยอดค้าปลีกที่อ่อนตัวลงส่งผลให้นักลงทุนกังวลเกี่ยวกับแนวโน้มการขยายตัวของเศรษฐกิจสหรัฐ
ดัชนี NIKKEI 225 ตลาดหุ้นญี่ปุ่นปิดภาคเช้าที่ 19,656.28 จุด ลดลง 108.44 จุด หรือ -0.55% ขณะที่ดัชนี FBMKLCI ตลาดหุ้นมาเลเซียปิดภาคเช้าที่ 1,806.23 จุด เพิ่มขึ้น 3.21 จุด, +0.18% ดัชนีฮั่งเส็งเพิ่มขึ้น 81.41 จุด หรือ 0.30% ปิดภาคเช้าที่ 27,330.69 จุด และดัชนีเซี่ยงไฮ้คอมโพสิตปิดภาคเช้าบวก 0.3% แตะ 4,387.33 เมื่อเวลา 11.30 น.ตามเวลาท้องถิ่น
กระทรวงพาณิชย์สหรัฐเปิดเผยเมื่อคืนนี้ว่า ยอดค้าปลีกทรงตัวในเดือนเม.ย. ที่ระดับ 4.368 แสนล้านดอลลาร์ ขณะที่ผู้บริโภคระมัดระวังในการใช้จ่าย โดยก่อนหน้านี้ นักวิเคราะห์คาดการณ์ว่ายอดค้าปลีกจะเพิ่มขึ้น 0.2% ในเดือนเม.ย.
ภาวะทรงตัวของยอดค้าปลีกในเดือนเม.ย. ส่วนหนึ่งเกิดจากการร่วงลงของยอดขายรถยนต์ และน้ำมัน โดยยอดขายรถยนต์ลดลง 0.4% ขณะที่ยอดขายน้ำมันลดลง 0.7%